**ZAKON**

**O IZMJENI I DOPUNAMA UREDBE SA ZAKONSKOM SNAGOM O FONDU SOLIDARNOSTI ZA OBNOVU**

**REPUBLIKE SRPSKE**

Član 1.

U Uredbi sa zakonskom snagom o Fondu solidarnosti za obnovu Republike Srpske („Službeni glasnik Republike Srpske“, br. 37/20 i 53/20) u članu 5. stav 6. mijenja se i glasi:

„(6) Administrativne, tehničke i operativne poslove za potrebe Fonda solidarnosti obavlja koordinator Upravnog odbora Fonda solidarnosti, u saradnji sa Generalnim sekretarijatom Vlade i uz podršku resornih ministarstava.“

Poslije stava 6. dodaje se novi stav 7, koji glasi:

„(7) Koordinatora Upravnog odbora Fonda solidarnosti imenuje Upravni odbor Fonda solidarnosti.“

Dosadašnji st. 7. i 8. postaju st. 8. i 9.

U dosadašnjem stavu 8, koji postaje stav 9, riječi: „stava 7.“ zamjenjuju se riječima: „stava 8.“.

**Član 2.**

U članu 6. poslije stava 1. dodaju se novi st. 2. i 3, koji glase:

„(2) Podaci koje sadrži Jedinstveni registar šteta su verifikovani podaci o štetama koje Fondu solidarnosti dostavlja Republička komisija za procjenu i utvrđivanje štete.

(3) Republičku komisiju za procjenu i utvrđivanje štete imenuje Vlada iz reda zaposlenih u ministarstvima u čijoj nadležnosti je oblast u kojoj je nastala šteta, a na prijedlog resornih ministara.“

Dosadašnji stav 2. postaje stav 4.

Član 3.

Poslije člana 9. dodaju se novi čl. 9a. i 9b, koji glase:

„Član 9a.

**(1)** Pravna lica, preduzetnici i fizička lica ostvaruju pravo na pomoć za sanaciju štete iz člana 3. stav 2. ove uredbe pod uslovom da je šteta utvrđena i verifikovana od Republičke komisije za procjenu i utvrđivanje štete i da je upisana u Jedinstveni registar šteta.

**(2)** Na zahtjev Republičke komisije za procjenu i utvrđivanje štete, komisije za procjenu štete jedinica lokalne samouprave, formirane u skladu sa odgovarajućim propisima, dužne su dostaviti spisak subjekata kod kojih je utvrđena šteta radi verifikacije od Republičke komisije za procjenu i utvrđivanje štete i upisa u Jedinstveni registar šteta.

(3) U postupku utvrđivanja štete, Poreska uprava Republike Srpske, Agencija za posredničke, informatičke i finansijske usluge, nadležna ministarstva i druge institucije dužne su sarađivati sa Republičkom komisijom za procjenu i utvrđivanje štete i dostaviti joj sve relevantne podatke kojima raspolažu.

(4) Konačan spisak subjekata kod kojih je utvrđena i verifikovana šteta Republička komisija za procjenu i utvrđivanje štete dostavlja Upravnom odboru Fonda solidarnosti.

(5) Na prijedlog Upravnog odbora Fonda solidarnosti, Vlada donosi uredbu kojom precizira način i postupak utvrđivanja nastale štete i isplatu sredstava za finansiranje obnove Republike u zavisnosti od nastupajućih okolnosti iz člana 3. stav 1. ove uredbe koje su uzrokovale štetu.

**Član 9b.**

**(1) Mjere finansijske pomoći podrazumijevaju isplatu jednokratne i bespovratne novčane naknade korisnicima iz člana 9a. stav 1. ove uredbe, najviše do 70% utvrđene i verifikovane štete u Jedinstvenom registru šteta i u skladu sa raspoloživim budžetom Fonda solidarnosti za tekuću godinu.**

**(2) Mjere nefinansijske pomoći podrazumijevaju pomoć u građevinskom materijalu, tehničkoj opremi, poljoprivrednim mašinama i slično.**

**(3) Odluku o primjeni mjera finansijske i nefinansijske pomoći iz st. 1. i 2. ovog člana, korisnicima čija je** šteta utvrđena i verifikovana od Republičke komisije za procjenu i utvrđivanje štete i upisana u Jedinstveni registar šteta, do**nosi Upravni odbor Fonda solidarnosti.**

(4) Izuzetno, korisnici sredstava Fonda solidarnosti mogu biti jedinice lokalne samouprave pod uslovom da ne raspolažu sredstvima neophodnim za hitne intervencije usljed nastupajuće okolnosti iz člana 2. ove uredbe, a za zbrinjavanje ugroženih, nastradalih i evakuisanih lica, za pružanje hitnog smještaja, zdravstvene zaštite, kao i za nabavku namirnica, odjeće, vode za piće, lijekova i drugih potreba.

**(5) Sredstva iz stava 4. ovog člana odobravaju se na zahtjev jedinica lokalne samouprave za hitnu intervenciju, koji obavezno sadrži obrazloženje, pregled planiranih aktivnosti i specifikaciju troškova.**

**(6)** Korisnik sredstava Fonda solidarnosti iz stava 4. ovog člana dužan je doznačena sredstva namjenski iskoristiti u skladu sa odlukom Upravnog odbora Fonda solidarnosti, te nakon realizacije odluke dostaviti izvještaj o namjenskom utrošku odobrenih sredstava Upravnom odboru Fonda solidarnosti.“

Član 4.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-739/21 PREDSJEDNIK

Datum: 30. septembra 2021. godine NARODNE SKUPŠTINE

Nedeljko Čubrilović